Nr. L 219/36 De Europæiske Fællesskabers Tidende 28. 7. 82 KOMMISSIONENS FORORDNING (EØF) Nr. 2049/82 af 20. juli 1982 om de nærmere bestemmelser for fastlæggelse af verdensmarkedspriserne i sektoren for ærter, bønner og hestebønner KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1431/82 om særforanstaltninger for ærter, bønner og hestebønner (!) særlig artikel 3, stk. 7 og artikel 4, stk. 3, og ud fra følgende betragtninger : På grund af de normale prisudsving på verdensmar- kedet bør det fastsættes, at den gennemsnitlige verdensmarkedpris for sojakager fastlægges mindst en gang om måneden; de tilbud og noteringer, der lægges til grund, bør justeres med henblik på at udligne eventuelle forskelle i forhold til den præsenta- tionsform, den kvalitet, de leveringsbetingelser og det leveringssted, for hvilke den gennemsnitlige verdens- markedspris skal fastlægges ; i henhold til artikel 2, stk. 1, i forordning (EØF) nr. 2036/82 om vedtagelse af almindelige regler vedrø- rende særforanstaltninger for ærter, bønner og heste- bønner (?), fastlægges verdenmarkedsprisen for ærter, bønner og hestebønner inden hvert produktionsårs start ; de tilbud, der lægges til grund, bør justeres med henblik på at udligne eventuelle forskelle i forhold til den præsentationsform, den kvalitet, de leveringsbetin- gelser og det leveringssted, for hvilke den gennemsnit- lige verdensmarkedspris fastlægges ; ifølge artikel 2, stk. 3 i nævnte forordning kan intet tilbud på ærter, bønner eller hestebønner lægges til grund for fastlæggelsen af verdensmarkedsprisen, fast- lægges denne på grundlag af de priser, der registeres på de største eksporterende tredjelandes markeder ; de nærmere bestemmelser for den måde, hvorpå eksport- landenes tilbud tages i betragtning, bør fastlægges ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for tørret Foder — ()) EFT nr. L 162 af 12. 6. 1982, s. 28. () Se side 1 i denne Tidende. UDSTEDT FØLGENDE FORORDNING : Artikel 1 1. Den gennemsnitlige verdensmarkedspris for soja- kager, som omhandlet i artikel 1 i forordning (EØF) nr. 2036/82, fastlægges en gang om måneden. I tilfælde af væsentlige ændringer i markedssituationen ændres den imidlertid så ofte som nødvendigt. Den fastlægges pr. 100 kg og er lig med det aritme- tiske gennemsnit af tilbud og børsnoteringer i de seneste fem hverdage inden dagen for fastlæggelsen. 2. Som grundlag benytter Kommissionen kun de mest fordelagtige tilbud og børsnoteringer vedrørende leverancer, der skal gennemføres senest tredive dage efter den dato, hvor tilbudene eller noteringerne konstateres. Artikel 2 1. — Vedrører de tilbud og børsnoteringer, der lægges til grund a) produkter i anden præsentationsform end styrtgods, justeres beløbet ved at fradrage den merværdi, som er en følge af præsentationsformen, b) produkter af anden kvalitet end den, for hvilken udløsningsprisen var fastsat, justeres beløbet med den i bilaget anførte koefficient, c) produkter leveret c & f, forhøjes beløbet med 0,2 % for at tage hensyn til forsikringspræmier, d) produkter leveret cif til et andet grænseovergangs- sted end Rotterdam, justeres beløbet under hensyn- tagen til forskellen i tranport- og forsikringsom- kostningerne i forhold til produkter leveret i Rotterdam, e) produkter leveret cif Rotterdan, forhøjes beløbet med 0,393 ECU for at tage hensyn til udskibnings- og forsendelsesomkostningerne, f) produkter leveret fas, fob eller på anden måde, forhøjes beløbet efter omstændighederne med de laste-, transport- og forsikringsomkostninger, der løber på fra afskibnings- eller afsendelsesstedet indtil grænseovergangsstedet. 2. Ved anvendelsen af stk. I regnes med de laveste laste-, transport- og forsikringsomkostninger.